Ǹtondôbə a víni miǹkɔ́d miǹlód, a diŋ hə mim̀fǎŋ miǹlód. 2Məbún mə́ sūán fə, osɔ́n wâ ó sūán, edzɔdi nyɔ́l ńdzɔ̄ é nə ai m̀fí. 3M̀bəmbə mod a toŋ m̀bəmbə fúlú wōē, abé dábán lákə ai bəbə̂ bə́ bod á ńdzāŋ kɔ́m. 4Ámǒs étsîg ǹtól, akúmá á sə́ kig ai m̀fí, hə m̀bɔán ḿbəŋ ńgɔ̄ wákaman ai mod áwū. 5Sósōō m̀bəmbə mod a lími zěn dzīē m̀bə̂ mod a timbi ábē díé. 6Sósōō a kode bəsósōō bə́ bod, bəbə̂ bə́ bod bâtimbi á bəbə̂ mə́lám mábán. 7Ndi m̀bə̂ mod yadzáŋ ámōs ā wú, á dāŋ daŋ áfīdí á ngābə́ bələ́ ai akúmá díé. 8Sósōō mod yakodeban á wɔ̌ŋ, m̀bə̂ mod énye a ńtə́lə̄ á məyian móé. 9M̀bə̂ mod a nyami mǎnyāŋ ai oyə́m wóé, sósōō mod yakodeban ai ǹyəmán mam. 10Bǒd yā tísɔn bâtag ai mvɔ̌m bəsósōō bə́ bod, ású amalá bəbə̂ bə́ bod, bâbom ayéngá. 11Ǹtótōmaamaa bəsósōō bə́ bod a lóŋ ńgūmā tísɔn, anyu bə́bə̂ bə́ bod a nə dzɔ dzǎm mǎn tsam. 12É mod ǎ byandi mǎnyāŋ wōē a dzə́man ai fəg, anyu ḿfəfə́g mod á nə evól.